ตำบลหลวงใต้

หลวงใต้ () เป็นตำบลในอำเภองาว จังหวัดลำปาง มีพื้นที่ประมาณ 179.75 ตารางกิโลเมตร คิดเป็นร้อยละ 9.90 ของพื้นที่ทั้งอำเภอ มีประชากร 5,675 คน ประกอบด้วยชาย 2,789 คนและหญิง 2,886 คน เทศบาลตำบลหลวงใต้เป็นหน่วยปกครองส่วนท้องถิ่นครอบคลุมพื้นที่ทั้งหมดของตำบลหลวงใต้ และเป็นเทศบาลแห่งที่สองของอำเภองาว รองรับการขยายเมืองของอำเภองาวตามถนนพหลโยธินสายเก่า

อาณาเขต 
 ทิศเหนือ ติดกับตำบลหลวงเหนือ อำเภองาว จังหวัดลำปาง
 ทิศตะวันออก ติดกับตำบลบ้านแหง และตำบลแม่ตีบ อำเภองาว จังหวัดลำปาง
 ทิศใต้ ติดกับตำบลบ้านโป่ง อำเภองาว จังหวัดลำปาง
 ทิศตะวันตก ติดกับตำบลบ้านอ้อน อำเภองาว จังหวัดลำปาง

ประวัติ 
เทศบาลตำบลหลวงใต้ได้รับการยกฐานะจากสภาตำบลจัดตั้งเป็นองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. 2537 ตามประกาศในราชกิจจานุเบกษา
ลงวันที่ 16 ธันวาคม พ.ศ. 2539 และได้ยกฐานะเป็นเทศบาลตำบลหลวงใต้เมื่อ วันที่ 27 ตุลาคม พ.ศ. 2552 โดยสำนักงานเทศบาลฯ อยู่ห่างจากที่ว่าการอำเภองาวประมาณ 5 กิโลเมตร ห่างจากตัวจังหวัดลำปางประมาณ 80 กิโลเมตร

หมู่บ้าน 
 หมู่ที่ 1 บ้านน้ำจำ
 หมู่ที่ 2 บ้านทุ่ง
 หมู่ที่ 3 บ้านน้ำล้อม
 หมู่ที่ 4 บ้านปงคก
 หมู่ที่ 5 บ้านทุ่งสุ่ม
 หมู่ที่ 6 บ้านวังควาย
 หมู่ที่ 7 บ้านดง
 หมู่ที่ 8 บ้านใหม่เจริญสุข

การคมนาคม 
 ทางหลวงแผ่นดินหมายเลข 1 ถนนพหลโยธินสายเก่า
 ท่าอากาศยานลำปาง ระยะทาง 80 กิโลเมตร
 สถานีรถไฟนครลำปาง ระยะทาง 83 กิโลเมตร

อ้างอิง

แหล่งข้อมูลอื่น 
 เว็บไซต์เทศบาลตำบลหลวงใต้

หลวงใต้
หลวงใต้